ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019178 

ขอให้ปรับปรุงการให้บริการของเจ้าหน้าที่ประจำศูนย์บริการสาธารณสุข 22 วัดปากบ่อ  ถนนอ่อนนุช แขวงสวนหลวง เขตสวนหลวง  กรุงเทพมหานคร เนื่องจากวันที่ 9 พฤษภาคม 2566  เวลาประมาณ 06.00น. ผู้ร้องได้เดินทางไปยังศูนย์บริการสาธารณสุข 22 วัดปากบ่อ เพื่อติดต่อใช้บริการด้านทันตกรรม (ถอนฟัน) โดยเบื้องต้นผู้ร้องได้เข้าไปติดต่อใช้บริการครั้งแรกเมื่อวันที่ 8 พฤษภาคม 2566 แต่เจ้าหน้าที่แจ้งว่าให้รอเข้าใช้บริการช่วงเวลาเย็น (ไม่ระบุเวลาที่แน่ชัด) ดังนั้นผู้ร้องจึงได้เดินทางเข้าไปใช้บริการอีกครั้งในวันที่ 9 พฤษภาคม 2566   แต่เจ้าหน้าที่แจ้งว่าให้มาใหม่ในวันจันทร์หน้า (ไม่ระบุวันที่) แต่ผู้ร้องแจ้งกลับไปว่าไม่มีเวลาว่างแล้วเพราะจะเดินทางไปต่างจังหวัดแล้ว ดังนั้นเจ้าหน้าที่ (ไม่ระบุรายละเอียด) มีการถอนฟันให้อย่างรีบๆ และแล้วเสร็จในช่วงเวลาประมาณ 09.00น. โดยทางเจ้าหน้าที่ให้บริการไม่ดี ให้ข้อมูลไม่ถูกต้องและให้บริการล่าช้าเสียเวลา อีกทั้งผู้ร้องขามีความพิการ ซึ่งการกระทำดังกล่าวส่งผลให้ผู้ร้องไม่ได้รับความสะดวกในการให้บริการ และไม่ได้รับความพึงพอใจในการใช้บริการเป็นอย่างมาก จึงประสงค์ให้ปรับปรุงการให้บริการของเจ้าหน้าที่ประจำศูนย์บริการสาธารณสุข 22 วัดปากบ่อ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata